PATVIRTINTA

 Panevėžio 5-osios gimnazijos

 direktoriaus 2021 m. rugpjūčio 31 d.

 įsakymu Nr.V-136

**PANEVĖŽIO 5-OSIOS GIMNAZIJOS TESTAVIMO SAVIKONTROLĖS TYRIMO METODU**

 **ORGANIZAVIMO IR VYKDYMO TVARKA**

**I. BENDROSIOS NUOSTATOS**

1. Gimnazijos mokiniai, išskyrus tuos mokinius, kurie atitinka LR sveikatos apsaugos ministro-valstybės lygio ekstremaliosios situacijos valstybės operacijų vadovo 2021 m. rugpjūčio 27 d. sprendimo Nr. V-1964 „Dėl pavedimo organizuoti, koordinuoti ir vykdyti testavimą ugdymo įstaigose“, dalyvauja testavime asmenims, atitinkantiems Lietuvos Respublikos sveikatos apsaugos ministro 2021 m. rugpjūčio 27 d. įsakyme Nr. V-1946 „Dėl Kriterijų, kuriais vadovaujantis darbuotojams neatliekami sveikatos patikrinimai, ar neserga COVID-19 liga (koronaviruso infekcija), dėl kurios yra paskelbta valstybės lygio ekstremalioji situacija ir (ar)karantinas, nustatymo“ nustatytus kriterijus“.
2. Gavus pasirašytą tėvų (globėjų, rūpintojų) sutikimą testavimas Gimnazijoje vykdomas naudojant savikontrolės tyrimo metodą kas 3 – 5 dienas.
3. Testavimo vykdymą gimnazijoje koordinuoja atsakingas direktoriaus pavaduotojas ugdymui.

**II. TESTAVIMO ORGANIZAVIMAS IR VYKDYMAS**

1. Prieš pradedant vykdyti testavimą atsakingas už testavimą vadovas supažindina klasės auklėtojus apie testavimo organizavimą, jo tikslą, atlikimo eigą, rezultatų interpretavimą, asmens duomenų tvarkymą.
2. Klasės auklėtojas supažindina tėvus su testavimo organizavimu, jo tikslu, atlikimo eiga, rezultatų interpretavimu, asmens duomenų tvarkymu.
3. Klasės auklėtojas surenka sutikimus iš tėvų (globėjų, rūpintojų) dėl mokinių testavimo ir pateikia duomenis testavimą koordinuojančiam direktoriaus pavaduotojui ugdymui.
4. Klasės auklėtojas taip pat surenka duomenis apie vakcinuotus, persirgusius, turinčius antikūnių mokinius, nurodant konkrečias datas ir pateikia pavaduotojui.
5. Testavimas vykdomas pagal sudarytą grafiką.
6. Mokiniai ėminius antigeno testams ima savarankiškai, prieš tai juos instruktavus visuomenės sveikatos priežiūros specialistui arba pagalbos specialistams.
7. Organizuojant ėminių paėmimą testavimui, užtikrinamas asmens bei aplinkos higienos sąlygų laikymasis.
8. Testavimo vietoje naudojamos šios priemonės: asmeninės apsaugos priemonės (vienkartinės medicininės kaukės ir pirštinės), rankų antiseptikas, stalas priemonėms pasidėti, vienkartinės servetėlės, skirtos nosies sekretui išpūsti, neperšlampamas maišas užterštoms medicininėms atliekoms, antigeno testo ėminių paėmimo rinkiniai.
9. Testavimą vykdanti komanda prieš pradedant testavimą patikrina, ar nepažeista antigeno testo pakuotė bei ar pakuotėje įdėtos visos rinkinio dalys, paruošia antigeno testą naudojimui kaip nurodyta naudojimo instrukcijoje.
10. Užtikrinama, kad mokiniai atidžiai perskaitytų antigeno testo instrukciją, atliktų rankų higieną dezinfekcine priemone, paimtų ėminį ir įvertintų savo testo rezultatą pagal gamintojo nurodytas instrukcijas, saugiai supakuotų panaudotą greitojo antigeno testo rinkinį į atskirą maišelį, jį išmestų į tam skirtą šiukšlių maišą bei atliktų rankų higieną, antigeno testų atlikimo metu mokiniai prižiūrimi ir prireikus konsultuojami.
11. Antigeno testų rezultatus vertina ir interpretuoja mokiniai iki 16 metų padedami testavimo komandos, o nuo 16 metų mokiniai vertina ir interpretuoja savarankiškai.
12. Testų rezultatus testavimo komanda fiksuoja duomenų lentelėje.
13. Gavus teigiamą antigeno testo rezultatą, informuojami mokinio tėvai (globėjai, rūpintojai). Mokinio tėvams (globėjams, rūpintojams) atvykus pasiimti mokinio, rekomenduojama registruoti mokinį pasitikrinti dėl COVID-19 ligos (koronaviruso infekcijos) Karštąja koronaviruso linija tel. 1808 arba pildant elektroninę registracijos formą adresu www.1808.lt

**III. BAIGIAMOSIOS NUOSTATOS**

1. Testavimo duomenys tvarkomi laikantis BDAR (Bendrasis duomenų apsaugos reglamentas) ir kituose teisės aktuose, reglamentuojančiuose asmens duomenų apsaugą, nustatytų reikalavimų.
2. Testavimo rezultatų duomenys saugomi 2 savaites pasibaigus mokslo metams

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2021-08-31 įsakymo Nr. V-136

 Priedas Nr.1

 Lietuvos Respublikos sveikatos apsaugos ministro

 valstybės lygio ekstremaliosios situacijos

 valstybės operacijų vadovo

 2021 m. rugpjūčio 24 d. sprendimo Nr. V-1927

 priedas

**SUTIKIMAS DĖL DALYVAVIMO**

**PANEVĖŽIO 5-OSIOS GIMNAZIJOS VYKDOMAME TESTAVIME COVID-19 LIGAI (KORONAVIRUSO INFEKCIJAI) ĮTARTI AR DIAGNOZUOTI**

Formos viršus

**I SKYRIUS**

**BENDROJI INFORMACIJA**

*Šioje sutikimo formoje pateikiama informacija apie Panevėžio 5-osios gimnazijos (toliau–Gimnazija)* ­ *vykdomą savanorišką pagal pagrindinio, vidurinio ugdymo programą ugdomų mokinių (toliau – mokiniai) testavimą COVID-19 ligai (koronaviruso infekcijai) (toliau – COVID-19 liga) įtarti ar diagnozuoti (toliau – testavimas) ir asmens duomenų, susijusių su testavimo procesu, tvarkymą.*

**Testavimą vykdanti įstaiga**

Testavimas vykdomas: **Panevėžio 5-oji gimnazija***.*

Už testavimo organizavimą atsakingas asmuo: direktoriaus pavaduotojas ugdymui ANTANAS KUMŽA.

**Testavimo tikslas**

Testavimo procesu siekiama užtikrinti COVID-19 ligos tarp Gimnazijos bendruomenės narių plitimo kontrolę, mažinti šios ligos židinių ar protrūkių Gimnazijoje skaičių. Šiuo tikslu numatoma periodiškai organizuoti ir vykdyti COVID-19 ligos nustatymo tyrimus savikontrolės būdu atliekant greituosius SARS-CoV-2 antigeno testus (toliau – savikontrolės tyrimas).

**Testavimo išimtys**

Tyrimai neatliekami mokiniams, kurie atitinka Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tyrimų dėl COVID-19 ligos (koronaviruso infekcijos) organizavimo“ 4.2. papunktyje nurodytas sąlygas:

1. kurie persirgo Covid 19 liga (koronaviruso infekcija):

1.1. kuriems prieš mažiau nei 210 dienų COVID-19 liga (koronaviruso infekcija) buvo patvirtinta PGR tyrimo, greitojo antigeno testo ar kaupinių PGR metodu;

1.2. kurie prieš mažiau nei 60 dienų yra gavę teigiamą serologinio tyrimo atsakymą, išskyrus atvejus, kai serologinis tyrimas atliekamas iškart po vakcinacijos;

2. kurie buvo paskiepyti viena iš šių COVID-19 ligos (koronaviruso infekcijos) vakcinų:

2.1. praėjus vienai savaitei nuo „Comirnaty“(Pfizer) ar „Spikevax“ (Moderna) vakcinos antrosios dozės suleidimo pagal skiepijimo schemą. Kiti 4.2. papunktyje nurodyti atvejai mokiniams netaikomi.

**Testavimo vykdymo teisinis pagrindas**

Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimas Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ ar jį keičiantis teisės aktas bei šio sprendimo pagrindu priimtas savivaldybės administracijos direktoriaus įsakymas.

**Testavimo proceso dalyvio teisės**

Dalyvavimas testavime yra savanoriškas, todėl mokinio atstovas pagal įstatymą turi teisę atsisakyti dėl vaiko dalyvavimo testavime, o priėmęs sprendimą leisti testuotis, gali bet kada iš testavimo pasitraukti, parašydamas laisvos formos prašymą.

**II SKYRIUS**

**TESTAVIMO PROCESO SĄLYGOS**

**Kai Gimnazijoje organizuojamas savikontrolės tyrimas**, jei sutinkate dalyvauti testavime, pasirašydami sutinkate, kad Jūsų vaikas kontaktinio ugdymo proceso metu bus testuojamas dėl COVID-19 ligos nustatymo ne dažniau kaip kas 3 dienas ir ne rečiau kaip kas 5 dienas.

Savikontrolės tyrimas bus atliekamas Gimnazijoje, atskirai apie savikontrolės tyrimo atlikimo laiką trumpąja žinute nebūsite informuoti. Ėminius savikontrolės tyrimui savarankiškai ims pats vaikas, prieš tai instruktuotas visuomenės sveikatos specialisto. Savarankiškas ėminių paėmimas vykdomas prižiūrint klasės auklėtojui. Savikontrolės tyrimo rezultatus vertins ir interpretuos klasės auklėtojas.

Jei savikontrolės tyrimo rezultatas bus teigiamas, būsite informuotas apie poreikį atlikti patvirtinamąjį PGR tyrimą. Per Sprendimo Nr. V-1336 5.6 papunktyje nustatytą laikotarpį (t. y. ėminio paėmimas atliekamas per 48 val. nuo antigeno testo rezultato gavimo) galėsite registruotis patvirtinamajam PGR tyrimui į mobilųjį punktą per Karštosios linijos sistemą telefonu 1808 arba pildant elektroninę registracijos formą adresu www.1808.lt. Apie savikontrolės tyrimo ir patvirtinamojo PGR tyrimo rezultatus turėsite patys pranešti atsakingam Gimnazijos darbuotojui, klasės auklėtojui.

**III SKYRIUS**

**ASMENS DUOMENŲ TVARKYMO SĄLYGOS**

Formos viršus

TestavimoTestavim metu Jūsų vaiko duomenis (vardą, pavardę, asmens kodą, telefono ryšio numerį, tyrimo duomenis (rezultatą, atlikimo datą), priežastį, dėl kurios negalite būti tiriamas), siekdamas užtikrinti sveikas ir saugias kontaktinio ugdymo sąlygas ir atlikti tam būtiną testavimą, tvarkys šis duomenų valdytojas: Gimnazija.

Gimnazijos duomenų apsaugos pareigūnas: MB „Duomenų sauga“ el. paštas dap@duomenusauga.lt tel. Nr. +370 672 43319.

Asmens duomenys tvarkomi vadovaujantis Bendrojo duomenų apsaugos reglamento (toliau – BDAR) 6 straipsnio 1 dalies a punktais, taip pat 9 straipsnio 2 dalies a punktu, t. y. Jums sutikus, ir bus saugomi Gimnazijoje ne ilgiau negu 14 kalendorinių dienų po einamųjų mokslo metų pabaigos.

Jūsų duomenys testavimo organizavimo ir vykdymo tikslais bus pateikti šiems duomenų gavėjams, kurie asmens duomenis tvarko vadovaudamiesi BDAR 6 str. 1 d. c punktu ir 9 str. 2 d. h ir i punktais:

 koordinuojant testavimo atlikimą ugdymo įstaigoje – savivaldybės visuomenės sveikatos biurui.

Testavimo metu gauta sveikatos informacija, leidžianti nustatyti asmens tapatybę, yra konfidenciali ir teikiama pirmiau nurodytam duomenų gavėjui, laikantis BDAR, Lietuvos Respublikos pacientų teisių ir žalos sveikatai atlyginimo įstatymo ir kitų šią veiklą reglamentuojančių teisės aktų reikalavimų. Kitiems duomenų gavėjams Jūsų asmens duomenys gali būti teikiami tik teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais. Trečiosioms šalims šio sutikimo pagrindu tvarkomi Jūsų asmens duomenys nebus perduodami.

Atliekant testavimą gauta sveikatos informacija nelaikoma konfidencialia ir gali būti paskelbta be Jūsų sutikimo, jeigu ją paskelbus nebus galima tiesiogiai ar netiesiogiai nustatyti Jūsų tapatybės.

Jūs turite BDAR nurodytas teises:

 teisę prašyti, kad Jums būtų leista susipažinti su duomenų valdytojo ir duomenų gavėjų turimais Jūsų duomenimis ir juos ištaisyti arba ištrinti;

 teisę apriboti Jūsų duomenų tvarkymą, teisę nesutikti, kad duomenys būtų tvarkomi;

 teisę į duomenų perkeliamumą;

 teisę bet kuriuo metu atšaukti šį sutikimą tvarkyti Jūsų asmens duomenis pirmiau nurodytais tikslais (šio sutikimo atšaukimas nereiškia, kad asmens duomenys iki Jūsų sutikimo atšaukimo buvo tvarkomi neteisėtai).

**IV SKYRIUS**

**SUTIKIMAS DALYVAUTI TESTAVIME**

Aš, būdamas įstatyminiu atstovu, sutinku, jog mano atstovaujamam mokiniui būtų periodiškai atliekamas savikontrolės tyrimas.

Patvirtinu, kad mano atstovaujamam mokiniui nėra taikomos testavimo išimtys.

Formos viršus

Aš perskaičiau šią Sutikimo formą ir supratau man pateiktą informaciją ir sutinku, kad mano vaikas dalyvautų testavime.

Man buvo suteikta galimybė užduoti klausimus ir gavau mane tenkinančius atsakymus.

Man buvo tinkamai išaiškinta testavimo organizavimo ir vykdymo tvarka. Aš sutinku ir neprieštarauju, kad ėminius tyrimams vaikas imtų sau savarankiškai, prieš tai visuomenės sveikatos specialistui instruktavus mano vaiką, kaip imti ėminius tyrimui, ir prižiūrint klasės auklėtojui.

Supratau, kad galiu bet kada pasitraukti iš testavimo, nenurodęs priežasčių.

Supratau, kad norėdamas atšaukti sutikimą dalyvauti testavime, raštu turiu apie tai informuoti direktoriaus pavaduotoją ugdymui ANTANĄ KUMŽĄ.

Supratau, kad dalyvavimas testavime yra savanoriškas.

Įsipareigoju laikytis Izoliavimo taisyklių reikalavimų, jei mano atstovaujamam mokiniui reikės izoliuotis.

Sutinku, kad tuo atveju, jei šiame sutikime nustatyta testavimo organizavimo tvarka ar procesai būtų pakeisti dėl juos reglamentuojančių teisės aktų pakeitimų, Gimnazija apie pakeitimus informuotų mane pranešimu per Mano dienynas elektroninį dienyną. Toks informavimas būtų laikomas tinkamu informavimu apie testavimo tikslą, sąlygas ir tvarką ir laikomas sudėtine šio sutikimo dalimi, todėl dėl galimų pakeitimų naujas sutikimas nebūtų pasirašomas, o bendrai vykdomam testavimui pakankamu laikomas šis sutikimas. Suprantu, kad jei dėl galimų testavimo organizavimo tvarkos ar procesų pakeitimų nuspręsčiau atšaukti sutikimą, bet kada galiu tai padaryti raštu informuodamas direktoriaus pavaduotoją ugdymui ANTANĄ KUMŽĄ.

 Nepateikus sutikimo atšaukimo, laikoma, kad sutikimas galioja organizuojant testavimą teisės aktuose reglamentuota tvarka.

**V SKYRIUS**

**SUTIKIMAS MOKYKLAI TVARKYTI ASMENS DUOMENIS**

Formos viršus

Aš perskaičiau šią sutikimo formą, supratau man pateiktą informaciją ir sutinku, kad Gimnazija tvarkytų šiame sutikime nurodytus mano vaiko asmens duomenis sutikime nurodytu tikslu, sąlygomis ir tvarka.

Man buvo suteikta visa su asmens duomenų tvarkymu ir mano teisėmis susijusi informacija.

Apie asmens duomenų, tvarkomų pagal šį sutikimą, pasikeitimus įsipareigoju pranešti gimnazijai.

Sutikimo galiojimo terminas – 14 kalendorinių dienų po einamųjų mokslo metų pabaigos ar iki šio sutikimo atšaukimo, jei jį atšaukčiau.

Žinau, kad turiu teisę bet kada atšaukti šį sutikimą ir reikalauti nutraukti tolesnį asmens duomenų tvarkymą, kuris yra vykdomas šio sutikimo pagrindu. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.

Žinau, kad nesutikdamas, jog Gimnazija tvarkytų sutikime nurodytus duomenis, negalėsiu dalyvauti Gimnazijos organizuojamame testavime.

Žinau, kad turiu teisę apskųsti asmens duomenų tvarkymą***.*** Jeigu manau, kad mano duomenis Gimnazija ar bet kuris kitas duomenų gavėjas tvarko pažeisdamas duomenų apsaugos teisės aktų reikalavimus, aš turėsiu teisę pateikti skundą priežiūros institucijai, kuri Lietuvos Respublikoje yra Valstybinė duomenų apsaugos inspekcija (L. Sapiegos g. 17, LT-10312 Vilnius; tel. (8 5) 212 7532; el. paštas ada@ada.lt), arba teismui.

­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Mokinio vardas, pavardė klasė

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
| Tėvų vardas  |  | pavardė  |  |  |  | parašas |  |  |  | Data |

Formos apačia

Formos apačia

Formos apačia

Formos apačia

 2021-08-31 įsakymo Nr. V-136

 priedas Nr.2

Klasė \_\_\_\_\_, klasės auklėtojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

Savikontrolės tyrimo testų duomenys (2021 m. rugsėjo mėnuo)

|  |  |  |  |  |  |  |
| --- | --- | --- | --- | --- | --- | --- |
| Eil.nr. | Testavimo diena  |  |  |  |  |  |
| Mokinio vardas, pavardė/testo atsakymas | neigiamas | teigiamas | neigiamas | teigiamas | neigiamas | teigiamas | neigiamas | teigiamas | neigiamas | teigiamas |
| 1. |  |  |  |  |  |  |  |  |  |  |  |
| 2. |  |  |  |  |  |  |  |  |  |  |  |
| 3. |  |  |  |  |  |  |  |  |  |  |  |
| 4. |  |  |  |  |  |  |  |  |  |  |  |
| 5. |  |  |  |  |  |  |  |  |  |  |  |
| 6. |  |  |  |  |  |  |  |  |  |  |  |
| 7. |  |  |  |  |  |  |  |  |  |  |  |
| 8. |  |  |  |  |  |  |  |  |  |  |  |
| 9. |  |  |  |  |  |  |  |  |  |  |  |
| 10. |  |  |  |  |  |  |  |  |  |  |  |
| 11. |  |  |  |  |  |  |  |  |  |  |  |
| 12. |  |  |  |  |  |  |  |  |  |  |  |
| 13. |  |  |  |  |  |  |  |  |  |  |  |
| 14. |  |  |  |  |  |  |  |  |  |  |  |
| 15. |  |  |  |  |  |  |  |  |  |  |  |
| 16. |  |  |  |  |  |  |  |  |  |  |  |
| 17. |  |  |  |  |  |  |  |  |  |  |  |
| 18. |  |  |  |  |  |  |  |  |  |  |  |
| 19. |  |  |  |  |  |  |  |  |  |  |  |
| 20. |  |  |  |  |  |  |  |  |  |  |  |
| 21. |  |  |  |  |  |  |  |  |  |  |  |
| 22. |  |  |  |  |  |  |  |  |  |  |  |
| 23. |  |  |  |  |  |  |  |  |  |  |  |
| 24. |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |